
	«Με το μέλι και το σφηλικούντρι τους. Επεισόδια από τον βίο του Άκη Κατελάρη»
του Γεώργιου Ν. Χαριτωνίδη

Στο Σπίτι της Κύπρου

Την Παρασκευή 7 Φεβρουαρίου 2020 και ώρα 19.00, θα παρουσιαστεί στο Σπίτι της Κύπρου (Ξενοφώντος 2Α Σύνταγμα), με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας, το βιβλίο, «Με το μέλι και το σφηλικούντρι τους. Επεισόδια από τον βίο του Άκη Κατελάρη» του Γεώργιου Ν. Χαριτωνίδη.

Στο βιβλίο ο συγγραφέας καταγράφει τις αναμνήσεις του παιδικού του φίλου και τις μνήμες από την απέλπιδα προσπάθεια αντιμετώπισης της εισβολής στις ακτές της Κερύνειας. 

Χαιρετισμό θα απευθύνει ο ποιητής, δοκιμιογράφος, Διευθυντής του Περιοδικού «Νέα Ευθύνη», Δημήτρης Κοσμόπουλος.

Για το βιβλίο θα μιλήσουν ο φιλόλογος, ποιητής, Γιώργος Μοράρης και η φιλόλογος, συγγραφέας, Δέσποινα Σμυρνιάδου.

Αποσπάσματα από το βιβλίο θα διαβάσει η ηθοποιός Ιωάννα Μυλωνά.

--------------------------------------------------------------

Ο Γεώργιος Ν. Χαριτωνίδης, πρόσφυγας από τη Λάπηθο Κερύνειας, μετά το 1974 εγκαταστάθηκε στην Αθήνα. Εργάστηκε ως υπάλληλος στο Νοσοκομείο «Ευαγγελισμός». Το 2003 εμφανίστηκε στη νεοελληνική πεζογραφία και βραβεύτηκε από το Υπουργείο Παιδείας και Πολιτισμού της Κύπρου για το μυθιστόρημά του Αναμνήσεις με πολλά κουκούτσια (Εκδόσεις Κέδρος, 2003). Για το συνολικό του έργο τιμήθηκε από το Ινστιτούτο Πολιτισμού της Κύπρου με το Βραβείο Πεζογραφίας «Κύπρος Χρυσάνθης». Το μυθιστόρημά του Αναμνήσεις με πολλά κουκούτσια μεταφράστηκε στα σερβικά και το διήγημά του Το σουγιαδάκι στα τουρκικά και βουλγαρικά. Ποιήματά του συμπεριλαμβάνονται σε πολλές ποιητικές ανθολογίες, σε Κύπρο και Ελλάδα. 

31 Ιανουαρίου 2020

	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα

